**ZMLUVA O DIELO**

**č. [●]/202[●]**

*uzatvorená podľa ustanovenia §536 a nasl. zákona č. 513/1991 Zb. Obchodný zákonník v znení*

*neskorších predpisov (ďalej len* ***„Obchodný zákonník“****) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len* ***„zákon o verejnom obstarávaní“*** *alebo* ***„ZVO“****)*

*(ďalej len „****Zmluva****“)*

*medzi zmluvnými stranami*

**Objednávateľ:**

Názov: **Slovenská republika** zastúpená

**Ministerstvom zdravotníctva Slovenskej republiky**

Sídlo: Limbová 2, 837 52 Bratislava 37, Slovenská republika

V zastúpení: JUDr. Zuzana Dolinková, ministerka

IČO: 00 165 565

DIČ: 2020830141

IČ DPH: SK2020830141

Bankové spojenie: Štátna pokladnica

IBAN: [●]

BIC/SWIFT kód: SPSRSKBA

Kontakt: [●], tel.: [●], e-mail: [●]

(ďalej len ako „***Objednávateľ***“)

a

**Zhotoviteľ:**

Názov: **[●]**

Sídlo: [●]

Štatutárny zástupca: [●]

IČO: [●]

DIČ: [●]

IČ DPH: [●]

Bankové spojenie: [●]

IBAN: [●]

BIC/SWIFT: [●]

Register: [●]

Kontakt: [●], tel.: [●], e-mail: [●]

(ďalej len ako „***Zhotoviteľ***“)

(Objednávateľ a Zhotoviteľ ďalej spoločne ako „***Zmluvné strany***“ alebo každý samostatne aj ako „***Zmluvná strana***“)

**Článok I**

**PREAMBULA**

1. Ministerstvo zdravotníctva Slovenskej republiky ako vykonávateľ reforiem a investícií pre Komponent 12 „Humánna, moderná a dostupná starostlivosť o duševné zdravie“ Plánu obnovy a odolnosti Slovenskej republiky (ďalej len **„Plán obnovy**“), zodpovedá za realizáciu Reformy 1: Koordinovaná medzirezortná spolupráca a regulácia.
2. Predmetná Zmluva je výsledkom verejnej súťaže vyhlásenej Objednávateľom ako verejným obstarávateľom v súlade so zákonom o verejnom obstarávaní za účelom obstarania predmetu zákazky: **“Epidemiologická štúdia výskytu duševných porúch v slovenskej populácii“**, ktorej Oznámenie o vyhlásení verejného obstarávania bolo uverejnené v Úradnom vestníku Európskej únie zo dňa xx.xx.xxxx pod číslom xxx-xxxxxx a vo Vestníku verejného obstarávania č. xx/202\_ dňa xx.xx.xxxx pod značkou xxxxx – MS\_ (ďalej len **„verejné obstarávanie“**).
3. Objednávateľ a Zhotoviteľ týmto vyhlasujú, že sú spôsobilí túto Zmluvu uzatvoriť a plniť záväzky v nej obsiahnuté.

**Článok II**

**PREDMET ZMLUVY**

1. Predmetom tejto Zmluvy je úprava práv a povinností Zmluvných strán vyplývajúcich zo záväzku Zhotoviteľa vyhotoviť pre Objednávateľa dielo: „**Epidemiologická štúdia výskytu duševných porúch v slovenskej populácii**“ bližšie špecifikované v tomto Článku Zmluvy a v Opise predmetu zákazky, ktorý tvorí Prílohu č. 1 tejto Zmluvy a to v rozsahu, spôsobom a za podmienok dohodnutých v tejto Zmluve (ďalej len **„Dielo“**) a záväzku Objednávateľa riadne a včas odovzdané Dielo prevziať a zaplatiť Zhotoviteľovi cenu podľa Článku IV tejto Zmluvy.
2. Zhotoviteľ sa zaväzuje riadne, včas a bez vád, na svoje náklady a na svoje nebezpečenstvo vyhotoviť a odovzdať Objednávateľovi Dielo v súlade s Opisom predmetu zákazky tvoriacim Prílohu č. 1 tejto Zmluvy s cieľom zmapovať aktuálnu a celoživotnú prevalenciu vybraných duševných porúch v slovenskej populácii, vyhodnotiť dopad psychických porúch na funkčnosť a kvalitu života, identifikovať medzeru v liečbe a zhodnotiť využívanie služieb starostlivosti v oblasti duševného zdravia a to v nasledujúcom rozsahu:
3. zmapovanie prevalencie porúch vo vzťahu k základným demografickým charakteristikám,
4. získanie demografických údajov a základných údajov o zdraví respondenta,
5. vyhodnotenie dopadu psychických porúch na funkčnosť a kvalitu života,
6. vyhodnotenie dostupnosti a využívania služieb v oblasti duševného zdravia - aktuálne a celoživotne, s cieľom identifikovať medzeru v liečbe („treatment gap“) v jednotlivých krajoch.
7. Dielo sa bude realizovať komplexným dotazníkom pozostávajúcim z piatich častí:

* demografické údaje o respondentovi,
* otázky o zdraví respondenta (prítomné chronické ochorenia, iné komorbidity, otázky budú špecifikované členmi riešiteľskej pracovnej skupiny
* otázky o miere funkčnosti organizmu a dopade na kvalitu života,
* otázky o dostupnosti a využívaní služieb v oblasti duševného zdravia,
* M.I.N.I. (štandardizovaný diagnostický dotazník na zisťovanie výskytu duševných porúch).

Konkrétny rozsah zisťovaných údajov bude určený Objednávateľom počas plnenia Zmluvy, a to na podklade údajov dodaných členmi riešiteľskej pracovnej skupiny Objednávateľa a bude odkomunikovaný so Zhotoviteľom kvôli zachovaniu anonymity dotknutých osôb, pričom Zhotoviteľ sa zaväzuje ho akceptovať.

1. Zhotoviteľ sa v rámci vykonania Diela zaväzuje najmä:

* zakúpiť licencie na výskumné využitie metódy M.I.N.I. v počte zodpovedajúcom počtu respondentov (3100),
* umožniť účasť členov riešiteľskej pracovnej skupiny na školení anketárov metód,
* zaškoliť minimálne 62 anketárov metód (zberačov dát), 2 zástupcov Zhotoviteľa,
* pripraviť softvér na zber údajov,
* zabezpečiť materiálno-technické vybavenie a podmienky potrebné na zber dát a administráciu metód,
* zrealizovať pilotný zber 100 rozhovorov (vyhotoviť priebežnú správu o realizácii pilotného zberu dát a databázu údajov získaná pilotným zberom),
* zrealizovať zber 3000 rozhovorov,
* umožniť skontrolovať kvalitu zberu dát členom riešiteľskej pracovnej skupiny (5% rozhovorov z 3 100 rozhovorov),
* zostaviť a zaslať výstupnú databázu,
* vypracovať záverečnú správu o realizácii zberu údajov Objednávateľovi.

Dielo musí byť zhotovené podľa Opisu predmetu zákazky, ktorý je Prílohou č. 1 tejto Zmluvy. Epidemiologická štúdia zmapuje aktuálnu epidemiologickú situáciu duševných porúch na Slovensku. Účelom zhotovenia Diela je zistiť prevalenciu vybraných duševných porúch v dospelej populácii Slovenskej republiky, zistiť dostupnosť a využívanie služieb starostlivosti o duševné zdravie, vyhodnotiť dopad symptómov vybraných duševných porúch na kvalitu života a funkčnosť organizmu, definovať populačné skupiny, ktoré sú v najvyššom riziku nevyužívania služieb v prípade prítomnosti duševných porúch.

Zhotoviteľ odovzdá Objednávateľovi Dielo v 2 (dvoch) vyhotoveniach v listinnej forme a v elektronickej forme na pamäťovom médiu (USB) vhodnej veľkosti vo formátoch \*.docx, \*.xlsx, \*.jpg, a zároveň kompletné Dielo v \*.pdf formáte s možnosťou kopírovania textu, tabuliek a obrázkov.

Zmluvné strany sa zaväzujú zachovávať primerané bezpečnostné opatrenia, ktoré eliminujú riziko prezradenia, zneužitia alebo neautorizovaného prístupu k citlivým informáciám uložených na pamäťových médiách.

Zhotoviteľ sa zaväzuje údaje a informácie uložené na pamäťovom médiu (USB) chrániť niektorým z uvedených spôsobov alebo ich kombináciou a to:

1. použiť  kryptografiu s verejným kľúčom,
2. šifrovať dokumenty heslom,
3. vytvoriť komprimovaný archív chránený heslom a šifrovaním.
4. Zhotoviteľ sa zaväzuje heslá doručovať alebo výmenu verejných kľúčov uskutočňovať dôveryhodným spôsobom, t. j. spôsobom, kde v rámci identifikácie Zhotoviteľ deklaruje svoju identitu prostredníctvom kontaktnej osoby.
5. Súčasťou dodaného Diela sú výsledky každej činnosti Zhotoviteľa, bez ohľadu na právnu podobu, ku ktorej došlo pri zhotovovaní Diela.

**Článok III**

**ČAS A MIESTO VYKONANIA DIELA**

1. Zhotoviteľ sa zaväzuje vyhotoviť a odovzdať Objednávateľovi priebežnú správu z epidemiologickej štúdie do 2 (dvoch) mesiacov odo dňa nadobudnutia účinnosti Zmluvy.
2. Zhotoviteľ je povinný zhotoviť a dodať Objednávateľovi Dielo v zmysle Článku II Zmluvy najneskôr v lehote do 7 (sedem) mesiacov odo dňa nadobudnutia účinnosti Zmluvy.
3. Miestom dodania je sídlo Objednávateľa uvedené v záhlaví tejto Zmluvy.

**Článok IV**

**CENA DIELA A PLATOBNÉ PODMIENKY**

1. Cena za zhotovenie Diela je stanovená na základe výsledkov postupu zadávania nadlimitnej zákazky postupom verejnej súťaže podľa zákona o verejnom obstarávaní na predmet „Epidemiologická štúdia výskytu duševných porúch v slovenskej populácii“, vzájomnou dohodou Zmluvných strán podľa zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov vo výške:

Cena bez DPH €

DPH (20%) €

Cena s DPH €

(slovom: [●] )

(ďalej len „**Cena Diela**“).

1. Cena Diela je stanovená ako celková, konečná a nemenná, platná počas celej doby plnenia záväzkov Zhotoviteľa zo Zmluvy a je v nej zahrnuté všetko plnenie, práce, služby a ostatné náklady, ktoré sú predmetom, alebo ktoré súvisia s plnením podľa Zmluvy a ktoré sú potrebné na riadne splnenie záväzku Zhotoviteľa zo Zmluvy.
2. K cene bude fakturovaná DPH podľa platného všeobecne záväzného právneho predpisu účinného v čase fakturácie. V prípade, že Zhotoviteľ nie je platiteľom DPH a počas trvania zmluvného vzťahu sa ním stane, táto skutočnosť nebude mať vplyv na zvýšenie zmluvne dohodnutej Ceny Diela. Za správne vyčíslenie výšky DPH zodpovedá v plnom rozsahu Zhotoviteľ.
3. Objednávateľ neposkytuje Zhotoviteľovi žiadne preddavky ani zálohové platby.
4. Zmluvné strany sa dohodli, že Cena Diela bude Zhotoviteľovi uhradená na základe riadne vystavenej faktúry Zhotoviteľa doručenej Objednávateľovi po podpísaní akceptačného protokolu, resp. po tom, ako nastanú účinky akceptácie Diela v zmysle článku V tejto Zmluvy. Za deň úhrady bude považovaný deň odpisu finančných prostriedkov z účtu Objednávateľa.
5. Objednávateľ je povinný uhradiť faktúru na bankový účet Zhotoviteľa uvedený vo faktúre do 60 (šesťdesiat) kalendárnych dní odo dňa jej doručenia na adresu sídla Objednávateľa uvedenú v záhlaví Zmluvy. Za dátum doručenia faktúry sa považuje deň doručenia faktúry na adresu sídla Objednávateľa.
6. Neoddeliteľnou súčasťou faktúry bude fotokópia akceptačného protokolu podpísaného Zmluvnými stranami, resp. ich poverenými zástupcami. To neplatí, ak účinky akceptácie nastanú aj bez podpísania akceptačného protokolu v súlade s Článkom V tejto Zmluvy. Neoddeliteľnou súčasťou faktúry sú aj doklady preukazujúce vyplatenie jednorazovej odmeny každému respondentovi za zrealizovaný rozhovor zo strany Zhotoviteľa, ktorými sa rozumejú najmä:
7. menný zoznam respondentov, ktorým bola jednorazová odmena vyplatená;
8. informovaný súhlas každého respondenta, ktorého súčasťou bude aj čestné vyhlásenie respondenta, že mu bola zo strany Zhotoviteľa vyplatená jednorazová odmena, ktorá zodpovedá jednotkovej cene položky „Odmeny pre respondentov“ s ktorou kalkuloval Zhotoviteľ pri nacenení ním predloženej cenovej ponuky vo verejnom obstarávaní.
9. V prípade, že faktúra nebude po vecnej a formálnej stránke správne vyhotovená, nebude obsahovať všetky údaje a náležitosti podľa zákona č. 222/2004 Z. z. o dani z pridanej hodnoty v znení neskorších predpisov, zákona č. 431/2002 Z. z. o účtovníctve v znení neskorších predpisov a Obchodného zákonníka, bude obsahovať nesprávne údaje alebo nebude obsahovať Zmluvou stanovené prílohy, Objednávateľ je oprávnený ju vrátiť na prepracovanie (doplnenie) s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia prepracovanej (doplnenej) faktúry Objednávateľovi.
10. Objednávateľ v súvislosti s fakturáciou neodmietne prijať elektronickú faktúru vyhotovenú Zhotoviteľom v súlade so Smernicou Európskeho parlamentu a Rady 2014/55/EU zo 16. apríla 2014 o elektronickej fakturácii vo verejnom obstarávaní (Ú. v. EÚ L 133,06.05.2014), pokiaľ táto bude spĺňať ostatné náležitosti v zmysle tohto Článku Zmluvy. Zmluvné strany sú pri fakturácii povinné dodržiavať ustanovenia zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov.
11. K zmene dohodnutej Ceny Diela môže dôjsť výlučne so súhlasom Objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom o verejnom obstarávaní.
12. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči Objednávateľovi vzniknuté na základe alebo v súvislosti s touto Zmluvou alebo s plnením záväzkov podľa tejto Zmluvy bez predchádzajúceho písomného súhlasu Objednávateľa. Zhotoviteľ nie je oprávnený jednostranne započítať akúkoľvek svoju pohľadávku voči Objednávateľovi vzniknutú z akéhokoľvek dôvodu proti pohľadávke Objednávateľa voči Zhotoviteľovi vzniknutej na základe alebo v súvislosti s touto Zmluvou bez predchádzajúceho písomného súhlasu Objednávateľa.

**Článok V**

**SPÔSOB VYKONANIA DIELA**

1. Zhotoviteľ vyhlasuje, že je oprávnený zhotoviť Dielo uvedené v Článku II Zmluvy a je plne kvalifikovaný na zhotovenie Diela. Zhotoviteľ sa zaväzuje zhotoviť Dielo prostredníctvom kvalifikovaných a na to oprávnených osôb.
2. Zhotoviteľ je povinný zhotoviť Dielo riadne, t. j. v rozsahu a spôsobom špecifikovaným v Článku II tejto Zmluvy, včas, t. j. v súlade s Článkom III bodom 2. tejto Zmluvy, s vynaložením odbornej starostlivosti, vo vlastnom mene, na vlastnú zodpovednosť, na vlastné náklady, v súlade s podmienkami dohodnutými v Zmluve, podľa pokynov a požiadaviek Objednávateľa a v súlade s platnými právnymi predpismi Slovenskej republiky.
3. Zhotoviteľ sa zaväzuje strpieť výkon kontroly (auditu) oprávnenými subjektami (napr. Národná implementačná a koordinačná autorita, Úrad vlády SR, Najvyšší kontrolný úrad SR, Úrad pre verejné obstarávanie, Protimonopolný úrad SR, Európska komisia, OLAF, EPPO, EDA a pod.), spočívajúcej v overovaní priebehu realizácie Diela a súvisiaceho plnenia v súvislosti s implementáciou Plánu obnovy.
4. Záväzok Zhotoviteľa poskytnúť plnenie spôsobom a v rozsahu špecifikovanom v Článku II Zmluvy sa považuje za splnený odovzdaním Diela Zhotoviteľom a prevzatím Diela Objednávateľom, t. j. dňom podpísania akceptačného protokolu, resp. dňom kedy nastali účinky akceptácie Diela v súlade s bodom 11. resp.12. tohto Článku. Všetky majetkové práva k Dielu prechádzajú zo Zhotoviteľa na Objednávateľa dňom uhradenia faktúry za Dielo v súlade s ustanoveniami Článku IV tejto Zmluvy.
5. Na základe písomnej žiadosti Objednávateľa zaslanej Zhotoviteľovi v priebehu realizácie Diela je Zhotoviteľ povinný písomne informovať Objednávateľa o stave Diela, predložiť dokumentáciu aktuálneho rozsahu zhotovenia Diela, informovať o prípadných problémoch resp. predpokladoch a dôvodoch prípadného omeškania s dodaním Diela, a to bezodkladne, najneskôr do 2 (dvoch) pracovných dní odo dňa doručenia žiadosti Objednávateľa.
6. Zhotoviteľ je povinný najmenej 30 (tridsať) pracovných dní pred odovzdaním Diela vyzvať Objednávateľa na záverečné prerokovanie Diela, na ktorom sa zaväzuje Objednávateľa oboznámiť s finálnym návrhom Diela. Zhotoviteľ je povinný finálny návrh Diela zaslať 5 (päť) pracovných dní vopred pred záverečným prerokovaním Diela Objednávateľovi. Objednávateľ je oprávnený k takto predloženému návrhu Diela predložiť pripomienky a návrhy týkajúce sa výlučne predmetu Zmluvy, ktoré je Zhotoviteľ v prípade ich opodstatnenosti povinný akceptovať, zapracovať a odovzdať Objednávateľovi opravenú verziu Diela najneskôr do 10 (desať) pracovných dní odo dňa predloženia pripomienok Objednávateľom na opätovné odsúhlasenie Diela. Zo záverečného prerokovania je Zhotoviteľ povinný vyhotoviť písomný záznam s uvedením všetkých predložených pripomienok.
7. O odovzdaní a prevzatí Diela vyhotoví Zhotoviteľ písomný protokol o odovzdaní a prevzatí (ďalej len **„Preberací protokol“**) a predloží ho Objednávateľovi na akceptačné konanie.
8. Objednávateľ v termíne do 5 (päť) pracovných dní odo dňa podpisu Preberacieho protokolu oboma Zmluvnými stranami potvrdí akceptáciu Diela v prípade, že nebudú zistené žiadne zjavné vady a nedorobky Diela, a to formou podpisu akceptačného protokolu, ktorý bude prílohou k faktúre v zmysle Článku IV tejto Zmluvy.
9. V prípade, ak v lehote uvedenej v bode 8 tohto Článku Zmluvy Objednávateľ zistí, že Dielo vykazuje zjavné vady alebo nedorobky, Objednávateľ nepotvrdí akceptáciu Diela a oznámi tieto skutočnosti písomnou formou Zhotoviteľovi, pričom v tomto oznámení budú popísané zjavné vady a nedorobky. Za zjavnú vadu alebo nedorobok sa v tomto prípade považuje nesúlad vykonaného Diela s touto Zmluvou, ktoré môže Objednávateľ v čase akceptácie zistiť. Zástupcovia Zmluvných strán následne spoločne stanovia spôsob ich odstránenia a primeranú lehotu na ich odstránenie.
10. Objednávateľ potvrdí prevzatie opravenej verzie Diela podpisom písomného protokolu o odovzdaní a prevzatí (ďalej len **„Preberací protokol opravenej verzie Diela“**). Objednávateľ potvrdí dostatočnosť odstránenia zjavných vád a nedorobkov do 5 (päť) pracovných dní odo dňa podpisu Preberacieho protokolu opravenej verzie Diela písomnou formou podpisom akceptačného protokolu.
11. V prípade, že v lehote do 5 (päť) pracovných dní odo dňa podpisu Preberacieho protokolu Objednávateľ nepotvrdí akceptáciu Diela podpisom akceptačného protokolu a zároveň v tejto lehote neoznámi v zmysle bodu 9 tohto Článku Zmluvy Zhotoviteľovi, že Dielo vykazuje zjavné vady alebo nedorobky, bude sa Dielo považovať za akceptované aj bez podpisu akceptačného protokolu Objednávateľom. Za deň akceptácie Diela sa považuje nasledujúci deň po márnom uplynutí tejto lehoty.
12. V prípade, že v lehote do 5 (päť) pracovných dní odo dňa podpisu posledného Preberacieho protokolu opravenej verzie Diela Objednávateľ nepotvrdí dostatočnosť odstránenia zjavnej vady alebo nedorobkov Diela a zároveň neoznámi v lehote do päť pracovných dní Zhotoviteľovi, že opravená verzia Diela vykazuje zjavné vady alebo nedorobky, bude sa opravená verzia Diela považovať za akceptovanú aj bez podpisu akceptačného protokolu Objednávateľom. Za deň akceptácie opravenej verzie Diela sa považuje nasledujúci deň po márnom uplynutí tejto lehoty.
13. Zhotoviteľ je povinný odstrániť vady oprávnene vytknuté Objednávateľom počas vykonávania Diela.
14. Dielo má vady, ak vykonanie Diela nezodpovedá predmetu Zmluvy určenému v Zmluve, najmä ak:
15. nie je dodané v požadovanej kvalite, alebo vykonanie Diela nezodpovedá predmetu dohodnutému v Zmluve,
16. vykazuje nedorobky, t. j. nie je vykonané v celom požadovanom rozsahu, v Diele nie sú zapracované opodstatnené pripomienky a/alebo návrhy uplatnené v rámci prerokovania podľa bodov 5 a 6 toho Článku Zmluvy a/alebo má právne vady v zmysle §559 Obchodného zákonníka.
17. Zhotoviteľ je povinný bezodkladne písomne informovať Objednávateľa o vzniku akejkoľvek udalosti, ktorá bráni alebo sťažuje plnenie podľa Zmluvy, prípadne ho znemožňuje.

**Článok VI**

**ZODPOVEDNOSŤ ZA VADY DIELA**

1. Zhotoviteľ zodpovedá za vady, ktoré má Dielo v čase jeho odovzdania Objednávateľovi, a to aj vtedy, ak tieto vady vyjdú najavo až neskôr, počas záručnej doby.
2. Zhotoviteľ nezodpovedá za vady Diela, ktoré boli spôsobené použitím podkladov prevzatých od Objednávateľa a Zhotoviteľ ani pri vynaložení všetkej starostlivosti nemohol zistiť ich nevhodnosť, resp. nesprávnosť, prípadne na ňu upozornil Objednávateľa a ten na ich použití trval.
3. Pre prípad vady Diela, za ktoré zodpovedá Zhotoviteľ, Zmluvné strany dohodli právo Objednávateľa požadovať a povinnosť Zhotoviteľa poskytnúť bezplatné odstránenie vady Diela.
4. Záručná doba na zhotovené Dielo je 24 mesiacov a začína plynúť odo dňa odovzdania Diela Objednávateľovi, t. j. podpisom akceptačného protokolu, resp. momentom, kedy nastanú účinky akceptácie Diela v súlade s Článkom V tejto Zmluvy.
5. Objednávateľ sa zaväzuje, že prípadné uplatnenie vád Diela uplatní u Zhotoviteľa bezodkladne po ich zistení, a to písomným oznámením, v ktorom vadu dostatočne špecifikuje. Plynutie záručnej doby sa predlžuje o dobu uplatnenia vád až do ich odstránenia.
6. Uplatnené vady Diela sa Zhotoviteľ zaväzuje odstrániť v čo najkratšom možnom termíne najneskôr do 15 kalendárnych dní odo dňa doručenia písomnej reklamácie Objednávateľa Zhotoviteľovi. V prípade, ak si povaha a rozsah vady Diela vyžaduje dlhšiu lehotu na odstránenie vady Diela, Zhotoviteľ odstráni vady Diela v lehote určenej dohodou Zmluvných strán. Pokiaľ sa Zmluvné strany nedohodnú na lehote pre odstránenie reklamovaných vád Diela podľa predchádzajúcej vety, Zhotoviteľ je povinný vadu Diela odstrániť najneskôr do 30 kalendárnych dni odo dňa doručenia reklamácie Objednávateľa Zhotoviteľovi.
7. O odstránení vady Diela bude vyhotovená zápisnica podpísaná oprávnenými zástupcami Zmluvných strán.
8. Porušenie povinnosti Zhotoviteľa odstrániť uplatnené vady Diela v lehote v súlade s bodom 6. tohto článku Zmluvy sa Zmluvnými stranami považuje za podstatné porušenie Zmluvy.
9. V prípade, ak Zhotoviteľ neodstráni uplatnené vady Diela v súlade s bodom 6. tohto článku Zmluvy, je Objednávateľ oprávnený zabezpečiť odstránenie vady prostredníctvom tretej osoby na náklady Zhotoviteľa.
10. V prípade, že Zhotoviteľ nevykoná, resp. nezhotoví Dielo v požadovanej kvalite, Objednávateľ má právo uplatniť nároky z vád v súlade s §560 až §565 Obchodného zákonníka.
11. Ostatné nároky zo zodpovednosti Zhotoviteľa za akosť, množstvo a kvalitu Diela sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
12. Uplatnením nárokov z vád Diela nie sú dotknuté nároky Objednávateľa na náhradu škody, zmluvnú pokutu, alebo na odstúpenie od Zmluvy.

**Článok VII**

**ZMLUVNÉ SANKCIE**

1. Pre prípad porušenia povinnosti Zhotoviteľa zhotoviť Dielo v dohodnutom čase a/alebo riadne, je Zhotoviteľ povinný zaplatiť Objednávateľovi zmluvnú pokutu vo výške 0,05% z Ceny za Dielo za každý čo i len začatý deň porušovania tejto zmluvnej povinnosti.
2. Pre prípad porušenia povinnosti Zhotoviteľa podľa Článku VI. bodu 6. Zmluvy, je Zhotoviteľ povinný zaplatiť Objednávateľovi zmluvnú pokutu vo výške 0,05% z Ceny za Dielo za každý čo i len začatý deň porušovania tejto zmluvnej povinnosti.
3. Zmluvná pokuta je splatná najneskôr 5. pracovný deň odo dňa doručenia sankčnej faktúry Zhotoviteľovi.
4. Pre prípad omeškania Objednávateľa s úhradou peňažného plnenia má Zhotoviteľ nárok na úroky z omeškania v zmysle §369a Obchodného zákonníka vo výške aktuálnej sadzby zákonných úrokov.
5. Zmluvné strany týmto na základe slobodnej a vážnej vôle vyhlasujú, že s výškou ako aj podmienkami uplatnenia sankcií v zmysle tejto Zmluvy v plnom rozsahu súhlasia, nepovažujú ich za neprimerané a ani za odporujúce dobrým mravom ani zásade poctivého obchodného styku.
6. Zaplatením akejkoľvek sankcie podľa tejto Zmluvy nezaniká právo poškodenej Zmluvnej strany na náhradu škody v plnom rozsahu, ktorá jej vznikla porušením povinnosti, na ktorú je viazaná táto sankcia.

**Článok VIII**

**PRÁVA A POVINNOSTI ZMLUVNÝCH STRÁN**

1. Objednávateľ sa zaväzuje:
2. predložiť Zhotoviteľovi protokol na realizáciu Diela schválený Etickou komisiou Ministerstva zdravotníctva Slovenskej republiky, a to pred začatím zberu údajov,
3. poskytnúť Zhotoviteľovi nevyhnutnú súčinnosť a konzultácie pri plnení tejto Zmluvy, ak o to Zhotoviteľ požiada,
4. poskytnúť všetky dostupné informácie a podklady nevyhnutné pre vyhotovenie Diela, oboznámiť Zhotoviteľa so všetkými novými informáciami a skutočnosťami, ktoré by mohli mať zásadný vplyv na zhotovenie Diela,
5. doplniť M.I.N.I. dotazník o súbor otázok na získanie demografických údajov, údajov o zdraví respondenta, miere fungovania a kvalite života a využívaní služieb v oblasti duševného zdravia,
6. zúčastniť sa zaškolenia anketárov v doplňujúcich otázkach komplexného dotazníka prostredníctvom členov riešiteľskej pracovnej skupiny ,
7. vykonať  kontrolu pilotného zberu 100 rozhovorov,
8. priebežne poskytnúť anketárom online konzultácie pre riešenie otázok, postrehov a problémov, ktoré sa vyskytnú pri zbere údajov členmi riešiteľskej pracovnej skupiny,
9. vypracovať zoznam pracovísk, kde je v prípade potreby možnosť získať dostupnú odbornú pomoc (kontakty na psychiatrické ambulancie, nemocnice, psychologické a psychoterapeutické pracoviská, telefonické linky poskytujúce krízovú intervenciu a pod. členmi riešiteľskej pracovnej skupiny,
10. vykonať kontrolu kvality zberu dát (výsledky opakovanej realizácie 5% rozhovorov z 3 100 rozhovorov),
11. poskytnúť Zhotoviteľovi návrh otázok o zdraví respondenta (prítomné chronické ochorenia, iné komorbidity, o miere funkčnosti organizmu a dopade na kvalitu života, o dostupnosti a využívaní služieb v oblasti duševného zdravia).
12. Zhotoviteľ sa zaväzuje:
13. poskytnúť na realizáciu štúdie dvoch kľúčových expertov so skúsenosťou s terénnym zberom údajov realizovanou metódou náhodnej prechádzky,
14. do 1 (jedného) mesiaca od nadobudnutia účinnosti tejto Zmluvy poskytnúť Objednávateľovi implementačný protokol štúdie,
15. zaškoliť minimálne 62 anketárov a 2 zástupcov Zhotoviteľa v prvom mesiaci od nadobudnutia účinnosti tejto Zmluvy,
16. umožniť členom riešiteľskej pracovnej skupiny zúčastniť sa zaškolenia anketárov v doplňujúcich otázkach komplexného dotazníka,
17. umožniť kontrolu výsledkov pilotného zberu údajov z rozhovorov so 100 respondentmi zo strany členov riešiteľskej pracovnej skupiny,
18. umožniť kontrolu kvality zberu dát členmi riešiteľskej pracovnej skupiny 5% rozhovorov z 3 100 rozhovorov,
19. splniť si voči každému respondentovi informačnú povinnosť v zmysle čl. 13 a 14 Nariadenia GDPR a informovať o zámere epidemiologickej štúdie a zároveň pred realizáciou komplexného dotazníka zabezpečiť od respondenta podpis súhlasu so spracovaním údajov, ktorý musí byť vážny a slobodne daný, konkrétny, informovaný a jednoznačný prejav vôle dotknutej osoby vo forme vyhlásenia alebo jednoznačného potvrdzujúceho úkonu, ktorým respondent vyjadrí súhlas so spracúvaním svojich osobných údajov,
20. vyhotoviť a odovzdať priebežnú správu z epidemiologickej štúdie do 2 (dvoch) mesiacov odo dňa nadobudnutia účinnosti tejto Zmluvy,
21. poskytnúť dátový súbor Objednávateľovi najneskôr 2 týždne po skončení zberu dát vo formáte Excel/SAV,
22. odovzdať záverečnú správu do 7 mesiacov od nadobudnutia účinnosti tejto Zmluvy,
23. poskytnúť súčinnosť a konzultácie členom riešiteľskej pracovnej skupiny pri plnení tejto Zmluvy.
24. Zhotoviteľ berie na vedomie, že Cena Diela tvoriaceho predmet tejto Zmluvy je financovaná z prostriedkov mechanizmu, t. j. finančných prostriedkov určených na vykonávanie Plánu obnovy. Na použitie týchto prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných predpisoch (najmä zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov). Podpisom tejto Zmluvy sa Zhotoviteľovi poskytnú prostriedky mechanizmu na podporu obnovy a odolnosti. Zhotoviteľ sa zaväzuje strpieť výkon kontroly/ auditu/ kontroly na mieste súvisiacom s plnením predmetu Zmluvy a je povinný poskytnúť oprávneným osobám všetku potrebnú súčinnosť pre riadne vykonanie kontroly alebo auditu alebo kontroly na mieste súvisiacom s plnením predmetu Zmluvy. Oprávnenými osobami na výkon kontroly alebo auditu alebo overovania sú najmä:
25. Národná implementačná a koordinačná autorita, vykonávateľ, sprostredkovateľ,
26. Orgán zabezpečujúci ochranu finančných záujmov EÚ,
27. Orgán vnútorného auditu a ním poverené osoby,
28. Orgán vládneho auditu a im poverené osoby,
29. Najvyšší kontrolný úrad Slovenskej republiky, Úrad pre verejné obstarávanie, Protimonopolný úrad, Certifikačný orgán a nimi poverené osoby,
30. Orgán auditu, jeho spolupracujúce orgány a nimi poverené osoby,
31. splnomocnení zástupcovia Európskej komisie a Európskeho dvora audítorov,
32. osoby prizvané orgánmi uvedenými v písm. a) až g) v súlade s právnymi predpismi Slovenskej republiky a právnymi aktmi Európskej únie.
33. Zhotoviteľ a jeho subdodávatelia berú na vedomie, že výkon kontroly/auditu/ kontroly na mieste súvisiacom s plnením predmetu Zmluvy, sa môže týkať Zhotoviteľa, ako aj jeho subdodávateľov. Zhotoviteľ a jeho subdodávatelia berú na vedomie, že v súvislosti s povinnosťou strpieť výkon kontroly/ auditu/ kontroly na mieste súvisiacom s plnením predmetu Zmluvy, poskytovaním súčinnosti pri výkone kontroly/ auditu/ kontroly na mieste súvisiacom s plnením predmetu Zmluvy, alebo akýmikoľvek úkonmi týkajúcimi sa výkonu kontroly/ auditu/ kontroly na mieste súvisiacom s plnením predmetu Zmluvy, Zhotoviteľ ani jeho subdodávatelia nemajú nárok na odmenu, náhradu ani na iné plnenie.
34. Zhotoviteľ je povinný rešpektovať právo osôb oprávnených na výkon kontroly/ auditu/ kontroly na mieste súvisiacom so službami vstupovať do objektov a prevádzok Zhotoviteľa, ak uvedené súvisí s predmetom Zmluvy a taktiež je povinný rešpektovať právo osôb oprávnených na výkon kontroly/auditu/ kontroly na mieste súvisiacom so službami požadovať od Zhotoviteľa predloženie originálnych dokladov a inej dokumentácie potrebnej pre riadne vykonanie kontroly/auditu/kontroly na mieste súvisiacom so službami.
35. Zhotoviteľ sa zaväzuje prijať opatrenia na nápravu nedostatkov zistených kontrolou/auditom/ kontrolou na mieste súvisiacom s poskytovaním služieb, v lehote stanovenej osobami oprávnenými na výkon kontroly/auditu/ kontroly na mieste súvisiacom so službami a zároveň zaslať Objednávateľovi informáciu o splnení opatrení prijatých na nápravu zistených nedostatkov bezodkladne po ich splnení.
36. Zhotoviteľ sa zaväzuje, že počas platnosti a/alebo účinnosti tejto Zmluvy je zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, a že bude plniť všetky povinnosti vyplývajúce z predmetného zákona. V prípade, ak Zhotoviteľ použije na plnenie podľa tejto Zmluvy subdodávateľov, títo sú rovnako povinní byť počas platnosti a/alebo účinnosti tejto Zmluvy zapísaní v registri partnerov verejného sektora a plniť všetky povinnosti vyplývajúce im z tohto zákona, ak je to relevantné.

**Článok IX**

**SUBDODÁVATELIA A KĽÚČOVÍ EXPERTI**

1. Zhotoviteľ je oprávnený zabezpečiť plnenie predmetu tejto Zmluvy výlučne prostredníctvom subdodávateľov uvedených v Prílohe č. 4 tejto Zmluvy. Znenie podľa predchádzajúcej vety sa nevzťahuje na subdodávateľov tovarov. Zhotoviteľ je povinný zabezpečiť plnenie predmetu tejto Zmluvy v súlade s podmienkami tejto Zmluvy. Zhotoviteľ je povinný oboznámiť všetkých svojich subdodávateľov s podmienkami plnenia tejto Zmluvy a zabezpečiť dodržiavanie povinností vyplývajúcich z tejto Zmluvy subdodávateľmi Zhotoviteľa. Zhotoviteľ zodpovedá za každé plnenie subdodávateľa v rozsahu, ako keby plnenie poskytoval sám. Možnosťou využitia subdodávateľov nie je dotknutá zodpovednosť Zhotoviteľa za riadne plnenie predmetu Zmluvy.
2. Na poskytovanie plnení subdodávateľmi Zhotoviteľa má Zhotoviteľ za podmienok dohodnutých v tejto Zmluve právo uzatvárať subdodávateľské zmluvy, čím nie je dotknutá zodpovednosť Zhotoviteľa za plnenie predmetu tejto Zmluvy. Zhotoviteľ je povinný odovzdávať Objednávateľovi plnenia sám, na svoju zodpovednosť, v dohodnutom čase, v dohodnutej kvalite a mieste plnenia.
3. V prípade, ak bude Zhotoviteľ plniť predmet tejto Zmluvy prostredníctvom subdodávateľov, ktorí majú povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, musia byť v čase uzavretia tejto Zmluvy v registri partnerov verejného sektora zapísaní, a to počas celého trvania tejto Zmluvy, ak je to relevantné.
4. Ak bude Zhotoviteľ pri plnení Zmluvy využívať subdodávateľov, je povinný uviesť v Prílohe č. 4 tejto Zmluvy zoznam subdodávateľov s ich identifikačnými údajmi v rozsahu:
5. meno a priezvisko alebo obchodné meno, resp. názov,
6. adresa pobytu alebo sídlo,
7. IČO alebo dátum narodenia, ak nebolo pridelené IČO alebo sa jedná o fyzickú osobu,
8. podiel plnenia na tejto Zmluve v percentuálnom vyjadrení vrátane uvedenia predmetu plnenia,
9. údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.

1. V prípade zmeny subdodávateľa je možné takúto zmenu vykonať len uzatvorením písomného dodatku k tejto Zmluve, po nadobudnutí jeho účinnosti. Zhotoviteľ je povinný písomne požiadať Objednávateľa o uzatvorenie dodatku, predmetom ktorého bude zmena subdodávateľa, pričom návrh takéhoto dodatku, spolu s aktualizovanou Prílohou č. 4 predloží Zhotoviteľ Objednávateľovi písomne, najneskôr pätnásť (15) pracovných dní vopred, pred plánovaným využitím subdodávateľa. Zhotoviteľ je povinný písomne požiadať Objednávateľa o uzatvorenie dodatku, predmetom ktorého bude zmena akýchkoľvek údajov uvedených v Prílohe č. 4 tejto Zmluvy, pričom návrh takéhoto dodatku, spolu s aktualizovanou Prílohou č. 4 predloží Zhotoviteľ Objednávateľovi písomne, a to najneskôr pätnásť (15) pracovných dní odo dňa kedy sa o tejto zmene dozvedel, alebo mohol dozvedieť.
2. Zhotoviteľ je oprávnený s predchádzajúcim písomným súhlasom Objednávateľa zmeniť subdodávateľa počas trvania tejto Zmluvy, pričom zmenou sa rozumie výmena subdodávateľa uvedeného v Prílohe č. 4 tejto Zmluvy za nového subdodávateľa, navýšenie podielu subdodávok subdodávateľa alebo vstup ďalšieho nového subdodávateľa do plnenia predmetu Zmluvy. Objednávateľ nie je oprávnený udeliť nesúhlas so zmenou subdodávateľa bez uvedenia dôvodu. V prípade, ak Zhotoviteľ preukazoval vo verejnom obstarávaní splnenie podmienok účasti ekonomického a finančného postavenia a/alebo technickej spôsobilosti alebo odbornej spôsobilosti prostredníctvom subdodávateľa, ktorého sa návrh na zmenu týka, musí aj novo navrhovaný subdodávateľ spĺňať predmetnú podmienku účasti.
3. V prípade zmeny subdodávateľa podľa tohto článku Zmluvy, je Zhotoviteľ povinný najneskôr pätnásť (15) pracovných dní pred zmenou subdodávateľa písomne oznámiť Objednávateľovi zmenu subdodávateľa a v tomto oznámení uviesť minimálne nasledujúce informácie a predložiť nasledujúce dokumenty:

* podiel plnenia, ktorý má Zhotoviteľ v úmysle zadať novému subdodávateľovi, vrátane označenia predmetu subdodávok, ktoré má subdodávateľ vykonať, vrátane novej subdodávateľskej zmluvy podľa článku IX bodu 2 tejto Zmluvy, ak sa uvedené uplatňuje,
* identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia,
* dôkazy preukazujúce skutočnosť, že navrhovaný subdodávateľ spĺňa podmienky účasti ekonomického a finančného postavenia a/alebo technickej spôsobilosti alebo odbornej spôsobilosti, v prípade, ak Zhotoviteľ preukazoval vo verejnom obstarávaní splnenie podmienok účasti ekonomického a finančného postavenia a/alebo technickej spôsobilosti alebo odbornej spôsobilosti prostredníctvom subdodávateľa, ktorého sa návrh na zmenu týka. Uvedené sa primerane aplikuje aj na preukázanie splnenia podmienok účasti osobného postavenia navrhovaného subdodávateľa, resp. kapacity inej osoby.

1. Objednávateľ je povinný písomne vyjadriť svoje stanovisko k zmene subdodávateľa bez zbytočného odkladu po doručení písomnej žiadosti Zhotoviteľa o jeho zmenu. Objednávateľ nie je oprávnený udeliť nesúhlas so zmenou alebo doplnením subdodávateľov bez uvedenia dôvodu.
2. Zhotoviteľ je oprávnený vykonávať Dielo výlučne prostredníctvom kľúčových expertov uvedených v zozname kľúčových expertov podieľajúcich sa na vykonávaní Diela (ďalej len **„Zoznam kľúčových expertov a znenie podmienok účasti podľa §34 ods. 1 písm. g) zákona o verejnom obstarávaní“**), ktorý tvorí Prílohu č. 5 tejto Zmluvy. Príloha č. 5 tejto Zmluvy obsahuje informácie v rozsahu meno, priezvisko a kľúčová pozícia experta, ktorú bude konkrétny kľúčový expert pri plnení Zmluvy vykonávať a sumár podmienok účasti stanovených vo verejnej súťaži.
3. V prípade zmeny kľúčového experta je možné takúto zmenu vykonať len uzatvorením dodatku k tejto Zmluve, po nadobudnutí jeho účinnosti. Zhotoviteľ je povinný písomne požiadať Objednávateľa o uzatvorenie dodatku, predmetom ktorého bude zmena kľúčového experta, pričom návrh takéhoto dodatku, spolu s aktualizovanou Prílohou č. 5 predloží Zhotoviteľ Objednávateľovi písomne, najneskôr pätnásť (15) pracovných dní vopred, pred plánovaným využitím kľúčového experta. V prípade zmeny a/alebo doplnenia kľúčového experta počas trvania Zmluvy je Zhotoviteľ povinný najneskôr pätnásť (15) pracovných dní pred jeho zmenou a/alebo doplnením písomne oznámiť Objednávateľovi zmenu a/alebo doplnenie kľúčového experta a prostredníctvom tohto oznámenia predložiť Objednávateľovi aktualizovaný Zoznam kľúčových expertov, a zároveň doklady slúžiace na preukázanie splnenia podmienky účasti podľa §34 ods. 1 písm. g) zákona o verejnom obstarávaní, a to v rozsahu stanovenom vo verejnej súťaži vo vzťahu ku konkrétnej pozícii kľúčového experta a uvedenom v Prílohe č. 5 tejto Zmluvy. Objednávateľ nie je oprávnený udeliť nesúhlas so zmenou kľúčového experta bez uvedenia dôvodu.
4. Zmluvné strany sa dohodli za účelom zabezpečenia všetkých povinností Zhotoviteľa podľa tohto článku Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov a kľúčových expertov alebo ich zmeny zo strany Zhotoviteľa má Objednávateľ okrem práva odstúpiť od Zmluvy aj nárok na zmluvnú pokutu vo výške 5% z ceny Diela, za každé porušenie ktorejkoľvek z vyššie uvedených povinností tohto článku Zmluvy Zhotoviteľom, a to aj opakovane. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností Zhotoviteľa a cenu Diela. Uplatnením alebo zaplatením zmluvnej pokuty nie je dotknuté právo Objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty Zhotoviteľom nezbavuje Zhotoviteľa povinností podľa tohto článku Zmluvy.

**Článok X**

**UKONČENIE ZMLUVY**

1. Zmluvné strany majú právo ukončiť túto Zmluvu:
2. dohodouZmluvných strán,
3. výpoveďou Objednávateľa,
4. odstúpením od Zmluvy.
5. Zmluvné strany môžu ukončiť Zmluvu uzavretím písomnej dohody o ukončení Zmluvy ku dňu uvedenému v takejto dohode, pričom Zmluvné strany zároveň vysporiadajú alebo dohodnú spôsob vysporiadania všetkých vzájomných nárokov vyplývajúcich zo Zmluvy.
6. Objednávateľ je oprávnený ukončiť Zmluvu písomnou výpoveďou aj bez uvedenia dôvodu. Výpovedná lehota je 15 kalendárnych dní a začína plynúť nasledujúci deň po doručení výpovede Zhotoviteľovi.
7. Zmluvné strany sú oprávnené od Zmluvy odstúpiť v prípadoch uvedených v Zmluve, v prípadoch porušenia Zmluvy, ktoré je v Zmluve označené ako podstatné porušenie Zmluvy a v prípadoch vyplývajúcich z príslušných všeobecne záväzných právnych predpisov. Každé porušenie povinnosti, ktoré je v Zmluve sankcionované zmluvnou pokutou, sa považuje za podstatné porušenie Zmluvy. Odstúpením od Zmluvy sa Zmluva neruší od počiatku, ale až odo dňa doručenia odstúpenia od Zmluvy druhej Zmluvnej strane. Odstúpením od Zmluvy nie je dotknutý nárok na náhradu škody, nárok na zmluvnú pokutu a ani nárok na uplatnenie zľavy a ani nárok na úrok z omeškania.
8. Na účely Zmluvy sa za podstatné porušenie Zmluvy zo strany Zhotoviteľa považuje:
9. ak je Zhotoviteľ v omeškaní so splnením predmetu Zmluvy oproti dohodnutému termínu plnenia o viac ako 10 kalendárnych dní,
10. ak sa situácia Zhotoviteľa pozmení do takej miery, že technické alebo finančné záruky, ktoré ponúka, nie sú zlučiteľné s povahou a náročnosťou plnení, ktoré má na základe Zmluvy poskytnúť,
11. ak Zhotoviteľ poruší akúkoľvek svoju povinnosť definovanú v článku VIII v bode 2. tejto Zmluvy,
12. Zhotoviteľ opakovane porušil akúkoľvek, tú istú zmluvnú povinnosť podľa tejto Zmluvy, neuvedenú výslovne v tomto bode Zmluvy.
13. Objednávateľ môže od Zmluvy odstúpiť aj v prípade ak:
14. bol na majetok Zhotoviteľa vyhlásený konkurz, proti Zhotoviteľovi bolo začaté konkurzné alebo reštrukturalizačné konanie, návrh na vyhlásenie konkurzu bol zamietnutý pre nedostatok majetku alebo bol zrušený konkurz z dôvodu, že majetok úpadcu nepostačuje na úhradu výdavkov a odmenu správcu konkurznej podstaty,
15. Zhotoviteľ je v likvidácii,
16. okolnosti vylučujúce zodpovednosť Zhotoviteľa trvajú viac ako 90 kalendárnych dní,
17. Zhotoviteľ porušil akúkoľvek povinnosť vyplývajúcu mu zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov,
18. výsledky kontroly neumožňujú financovanie výdavkov vzniknutých z verejného obstarávania, výsledkom ktorého je uzatvorenie tejto Zmluvy, a to bez akýchkoľvek sankcií voči Objednávateľovi, ak ešte nedošlo k plneniu z tejto Zmluvy,
19. bolo v súvislosti s výkonom kontroly verejného obstarávania Riadiacim orgánom, Sprostredkovateľským orgánom, Úradom pre verejné obstarávanie, orgánom auditu, prípadne iným obdobným orgánom konštatované porušenie zákona o verejnom obstarávaní alebo iného zákona, a to bez možnosti Zhotoviteľa uplatniť akékoľvek sankcie voči Objednávateľovi,
20. ponuka Zhotoviteľa predložená vo verejnom obstarávaní bola Objednávateľom vyhodnotená ako úspešná v dôsledku preukázateľne vykonaných machinácií a podvodných postupov Zhotoviteľa,
21. sa preukáže, že Zhotoviteľ v ponuke v rámci verejného obstarávania predložil nepravdivé doklady alebo uviedol nepravdivé, neúplné alebo skreslené údaje,
22. v prípade porušenia povinnosti Zhotoviteľa v zmysle Článku VIII bodu 2. tejto Zmluvy,
23. z dôvodov stanovených v tejto Zmluve alebo vyplývajúcich z ustanovení zákona o verejnom obstarávaní alebo z ustanovení Obchodného zákonníka.

7. Odstúpenie od Zmluvy musí byť písomné s uvedením dôvodu odstúpenia od Zmluvy a doručené druhej Zmluvnej strane.

8. Predčasné ukončenie Zmluvy, bez ohľadu na Zmluvnú stranu, ktorá zmluvu vypovedala alebo od nej odstúpila, sa nedotýka zodpovednosti Zhotoviteľa za vady dovtedy dodaného plnenia predmetu Zmluvy.

9. Účinnosť odstúpenia od Zmluvy je dňom doručenia písomného vyhotovenia odstúpenia druhej Zmluvnej strane. Zánikom Zmluvy nezaniká povinnosť Zmluvných strán vysporiadať vzájomné vzťahy, ktoré vznikli na jej základe a/alebo z nej vyplývajú.

10. V prípade ukončenia alebo odstúpenia od Zmluvy pred úplným vykonaním Diela, a to z dôvodov na strane Objednávateľa patrí Zhotoviteľovi úhrada za skutočne vykonané a poskytnuté plnenia, príp. ich časti.

**Článok XI**

**AUTORSKÉ PRÁVA A LICENČNÉ PODMIENKY**

1. Zhotoviteľ vyhlasuje, že v prípade, ak zhotovením Diela v zmysle Zmluvy bude vytvorené autorské dielo podľa zákona č. 185/2015 Z. z. Autorský zákon v znení neskorších predpisov (ďalej len **„Autorské dielo“**), je Zhotoviteľ nositeľom autorských práv k Autorskému dielu alebo jeho časti vykonanému podľa Zmluvy a je oprávnený poskytnúť Objednávateľovi Autorské dielo alebo jeho časť v súlade s podmienkami Zmluvy.
2. Zhotoviteľ zodpovedá voči tretím osobám za prípadné porušenie autorského práva alebo iného práva duševného vlastníctva v súvislosti s vytvoreným Autorským dielom a plnením podľa Zmluvy.
3. Zhotoviteľ týmto udeľuje pre použitie Autorského diela Objednávateľovi výhradnú licenciu, časovo, vecne a územne neobmedzenú v rozsahu majetkových práv autora a na všetky známe spôsoby použitia Autorského diela v čase uzatvorenia Zmluvy, ako aj na jeho zmenu.
4. Zmluvné strany sa dohodli, že Objednávateľ nie je povinný udelenú výhradnú licenciu využiť.
5. Zhotoviteľ zároveň súhlasí s tým, aby Objednávateľ udelil sublicencie na použitie a zmenu Autorského diela vo vyššie uvedenom rozsahu aj ďalším osobám, pričom udelenie sublicencie nemusí byť písomné. Cena za licenciu na používanie a zmenu Autorského Diela podľa Zmluvy je zahrnutá v Cene Diela podľa článku IV tejto Zmluvy.
6. Pokiaľ v rámci plnenia podľa Zmluvy Zhotoviteľ použije autorské dielo tretej strany, je povinný zabezpečiť súhlas autora diela na použitie autorského diela tretej osobe a na plnenie podľa Zmluvy, tak, aby si táto osoba nemohla uplatňovať voči Objednávateľovi a tretej strane žiadne nároky vyplývajúce jej z osobnostných, priemyselných či iných obdobných práv v súvislosti s riadnym plnením záväzkov Zhotoviteľa podľa Zmluvy.
7. Zhotoviteľ sa zaväzuje v záujme naplnenia vyššie uvedeného vysporiadať všetky právne vzťahy s tretími osobami, ktoré sa budú podieľať na zhotovení Diela tak, aby si tieto osoby nemohli uplatňovať voči Objednávateľovi žiadne nároky. V prípade, ak si tretia osoba uplatní voči Objednávateľovi nárok z titulu porušenia autorských alebo iných práv, Zhotoviteľ sa zaväzuje na prvú výzvu odškodniť Objednávateľa formou vysporiadania nárokov tretej osoby a ďalej nahradiť Objednávateľovi škodu, ktorá mu vznikne v dôsledku uplatnenia nároku treťou osobou, a to v plnej výške (vrátane sankcií, úhrady nákladov na právne zastúpenie a pod.). Ustanovenia tohto článku platia aj po zániku tejto Zmluvy z akéhokoľvek dôvodu. Ostatné nároky Objednávateľa z tejto Zmluvy alebo vyplývajúce z aplikovateľných právnych predpisov tým ostávajú nedotknuté.
8. Objednávateľ nadobúda vlastnícke právo k Dielu dňom uhradenia faktúry za Dielo v súlade s článkom IV. tejto Zmluvy, pričom týmto momentom nadobúda Objednávateľ licenciu na použitie Autorského diela v zmysle bodu 3 tohto článku Zmluvy.

**Článok XII**

**MLČANLIVOSŤ A DÔVERNÉ INFORMÁCIE**

1. Akékoľvek informácie, ktoré pred alebo pri plnení Zmluvy Zhotoviteľ získal od Objednávateľa alebo sa ich dozvedel alebo zistil inak v súvislosti s plnením podľa Zmluvy, podliehajú obchodnému tajomstvu Objednávateľa alebo inej osoby, ak sú svojou povahou spôsobilé byť predmetom takejto ochrany.
2. Zhotoviteľ sa zaväzuje zachovávať o všetkých týchto informáciách mlčanlivosť a dodržovať povinnosti, ktoré mu v tejto súvislosti vyplývajú z príslušných právnych predpisov a zaväzuje sa nevyužiť ich vo svoj prospech, alebo v prospech tretích strán počas trvania Zmluvy ani po skončení jej platnosti.
3. Zmluvné strany sa zaväzujú, že informácie, ktoré im boli zverené zmluvným partnerom, nesprístupnia tretím osobám a nepoužijú tieto informácie pre iné účely, ako pre plnenie podmienok Zmluvy, okrem plnenia povinností Objednávateľa ako povinnej osoby v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
4. Zhotoviteľ sa zaväzuje všetky dôverné informácie a dokumenty Objednávateľa, ktoré získa v súvislosti s vykonaním Diela pre Objednávateľa podľa Zmluvy, uchovávať v tajnosti, nesprístupňovať ich a neposkytovať ich tretej osobe. Zhotoviteľ sa zaväzuje dodržiavať ustanovenie §271 Obchodného zákonníka o ochrane dôverných informácií, ako aj ustanovenie týkajúce sa povinnosti mlčanlivosti podľa §79 zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. Táto povinnosť Zhotoviteľa trvá aj po ukončení platnosti a účinnosti Zmluvy.
5. Zhotoviteľ nesmie oznámiť údaje získané od Objednávateľa pri svojej činnosti podľa Zmluvy bez predchádzajúceho písomného súhlasu Objednávateľa iným osobám a/alebo ich využiť pre seba alebo pre iné osoby. Táto povinnosť Zhotoviteľa trvá aj po ukončení platnosti a účinnosti Zmluvy.
6. Zhotoviteľ sa zaväzuje zaobchádzať s osobnými údajmi získanými od respondentov v súvislosti s plnením predmetu tejto Zmluvy (ďalej len „Osobné údaje“) ako s informáciami, ktoré podliehajú ochrane podľa príslušných právnych predpisov a nepoužiť Osobné údaje v rozpore s ich účelom pre svoje potreby. Zhotoviteľ nesmie bez predchádzajúceho písomného súhlasu druhej Zmluvnej strany sprístupniť tretej strane akékoľvek informácie súvisiace s plnením predmetu tejto Zmluvy v rozsahu skutočností a informácií tvoriacich:

* predmet ochrany Osobných údajov v zmysle nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (v texte aj ako „Nariadenie GDPR“) a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

Zhotoviteľ sa zároveň zaväzuje rovnakou povinnosťou v zmysle tohto bodu zaviazať aj svojho subdodávateľa.

**Článok XIII**

**PROTIKORUPČNÁ DOLOŽKA**

1. Zmluvné strany, ktoré sa výhradne pre účely tohto článku budú ďalej označovať ako **„ministerstvo“** (Ministerstvo zdravotníctva Slovenskej republiky) a **„partner ministerstva“** sa zaväzujú v rámci zmluvného vzťahu založeného touto Zmluvou dodržiavať a presadzovať platné právne normy zakazujúce korupciu.
2. Zmluvné strany sa zaväzujú a súhlasia s tým, že v prípade, ak konanie partnera ministerstva, či už priame alebo cez sprostredkovateľa, vo svoj prospech alebo v prospech iného, vzbudzuje dôvodné podozrenie, že ide alebo by mohlo ísť o korupciu, takéto konanie je podstatným porušením tejto Zmluvy a súčasne dôvodom na okamžité odstúpenie ministerstva od Zmluvy, pričom partner ministerstva je povinný nahradiť ministerstvu všetku škodu, ktorá mu v dôsledku takéhoto konania alebo v súvislosti s odstúpením od Zmluvy vznikla.

**Článok XIV**

**DORUČOVANIE**

1. Akékoľvek oznámenie vykonané v súvislosti s touto Zmluvou, ak má byť účinné, musí mať písomnú formu a musí byť doručené (i) osobne, (ii) poštou, doporučene prvou triedou s uhradeným poštovným alebo (iii) kuriérom prostredníctvom kuriérskej spoločnosti, a to na adresy, uvedené v záhlaví tejto Zmluvy, a súčasne odoslaním na vedomie aj elektronicky, na e-mailovú adresu kontaktnej osoby uvedenej v záhlaví tejto Zmluvy.
2. Zmluvná strana je povinná bez zbytočného odkladu informovať druhú Zmluvnú stranu o zmene jej adresy, resp. e-mailovej adresy, a to spôsobom uvedeným v odseku 1 tohto článku Zmluvy.
3. Oznámenie sa bude pre účely tejto Zmluvy považovať za účinné (i) v okamihu jeho doručenia (alebo odmietnutia jeho prevzatia), pokiaľ sa doručuje osobne alebo kuriérom, alebo (ii) v okamihu jeho doručenia, avšak najneskôr uplynutím piateho pracovného dňa po tom, čo bolo uložené na pošte, pokiaľ sa doručuje ako poštová zásielka prvej triedy s uhradeným poštovným, a to bez ohľadu na to, či sa Zmluvná strana, ktorá je adresátom o tomto uložení dozvedela alebo nie.

**Článok XV**

**ZÁVEREČNÉ USTANOVENIA**

1. Zmluvu je možné meniť a dopĺňať iba formou očíslovaných, písomných dodatkov k tejto Zmluve, podpísaných obidvoma Zmluvnými stranami na tej istej listine. Zmeny vykonané iným spôsobom sú neplatné a pre Zmluvné strany nezáväzné. Dodatky sú neoddeliteľnou súčasťou Zmluvy.
2. Ak sa ustanovenie Zmluvy stane neplatným, neúčinným alebo nevykonateľným, táto neplatnosť, neúčinnosť alebo nevykonateľnosť nemá za následok neplatnosť, neúčinnosť alebo nevykonateľnosť iného ustanovenia Zmluvy. Zmluvné strany sa zároveň zaväzujú, že takéto ustanovenia, dojednania či podmienky nahradia inými ustanoveniami v zmysle Zmluvy, ktoré budú platné, účinné a vymáhateľné a s čo najpodobnejším účinkom pôvodného ustanovenia.
3. Zmluvné strany sa zaväzujú bez zbytočného odkladu písomne informovať druhú Zmluvnú stranu, ak dôjde k zmenám identifikačných údajov uvedených v záhlaví tejto Zmluvy bez potreby uzatvorenia dodatku k Zmluve, a zároveň sa zaväzujú bezodkladne informovať aj o iných skutočnostiach, ktoré sú významné pre riadne plnenie z tejto Zmluvy.
4. Zmluvné strany vyhlasujú, že všetky vzniknuté spory v súvislosti s touto Zmluvou budú riešiť mimosúdnou cestou prostredníctvom vzájomných rokovaní a dohôd. Ak v súvislosti s touto Zmluvou dôjde medzi Zmluvnými stranami k vzniku súdneho sporu, príslušnosť slovenského súdu je daná podľa pravidiel ustanovených v príslušných právnych predpisoch Slovenskej republiky bez aplikácie kolíznych ustanovení
5. Zmluva nadobúda platnosť dňom jej podpísania Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky podľa §47a ods. 1 zákona č. 40/1964 Zb. Občianskeho zákonníka v znení neskorších predpisov (ďalej len „Občiansky zákonník“) v nadväznosti na §5a ods. 1 a 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
6. Zmluvné strany berú na vedomie, že Zmluva je povinne zverejňovanou zmluvou podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a pre nadobudnutie jej účinnosti je podľa Občianskeho zákonníka nevyhnutné jej zverejnenie.
7. Práva a povinnosti neupravené v tejto Zmluve sa riadia Obchodným zákonníkom, zákonom č. 185/2015 Z. z. Autorský zákon v znení neskorších predpisov, zákonom o verejnom obstarávaní a súvisiacimi právnymi predpismi Slovenskej republiky v platnom znení.
8. Zmluva je vyhotovená v 6 (šiestich) rovnopisoch, z toho 5 (päť) rovnopisov je určených pre Objednávateľa a 1 (jeden) rovnopis pre Zhotoviteľa. Dohoda Zmluvných strán o počte rovnopisov sa neuplatní v prípade, ak k uzavretiu Zmluvy (dochádza elektronicky v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení neskorších predpisov (ďalej len „zákon o dôveryhodných službách“). V prípade, ak k uzavretiu Zmluvy dochádza elektronicky, dátumy podpisov Zmluvných strán sú uvedené pri kvalifikovaných elektronických podpisoch/pečatiach Zmluvných strán, ak nie je použitá kvalifikovaná elektronická časová pečiatka podľa zákona o dôveryhodných službách.
9. Zmluvné strany vyhlasujú, že Zmluva jasne a zrozumiteľne vyjadruje ich slobodnú a vážnu vôľu byť viazaný jej obsahom. Ďalej spoločne vyhlasujú, že si Zmluvu pozorne a riadne prečítali, porozumeli jej a na dôkaz súhlasu s ňou ju vlastnoručne podpisujú.
10. Neoddeliteľnou súčasťou tejto Zmluvy sú:

Príloha č. 1 Opis predmetu zákazky, požiadavky na predmet zákazky

Príloha č. 2 Návrh na plnenie kritéria

Príloha č. 3 Akceptačný protokol (vzor)

Príloha č. 4 Zoznam subdodávateľov (s výnimkou subdodávateľov tovarov)

Príloha č. 5 Zoznam kľúčových expertov a znenie podmienok účasti podľa §34 ods. 1 písm. g) zákona o verejnom obstarávaní

V Bratislave, dňa \_\_\_\_\_\_\_\_\_\_\_ V \_\_\_\_\_\_\_\_\_\_\_\_\_\_\_\_\_\_\_ , dňa \_\_\_\_\_\_\_\_\_\_

Za Objednávateľa: Za Zhotoviteľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JUDr. Zuzana Dolinková

ministerka

Ministerstvo zdravotníctva

Slovenskej republiky

Príloha č.1 Opis predmetu zákazky, požiadavky na predmet zákazky

|  |
| --- |
| **opis predmetu zákazky, technické požiadavky**  Príloha č.1: Epidemiologická štúdia výskytu duševných porúch v slovenskej populácii |

**Epidemiologická štúdia výskytu duševných porúch v slovenskej populácii**

**Úvodné informácie:**

Ministerstvo zdravotníctva Slovenskej republiky (ďalej len „MZ SR“) v súlade s Reformou 1: Koordinovaná medzirezortná spolupráca a regulácia, v Komponente 12 Plánu obnovy a odolnosti Slovenskej republiky, vyhlasuje verejné obstarávanie, ktorého predmetom je vykonanie epidemiologickej štúdie výskytu duševných porúch v slovenskej populácii. S cieľom lepšie zacieliť túto reformu a investície v tomto komponente sa vypracuje prvá epidemiologická štúdia v oblasti duševných porúch. Táto štúdia zmapuje aktuálnu epidemiologickú situáciu duševných porúch na Slovensku. Cieľom štúdie je zistiť prevalenciu vybraných duševných porúch v dospelej populácii Slovenskej republiky, dostupnosť a využívanie služieb starostlivosti o duševné zdravie, vyhodnotiť dopad symptómov vybraných duševných porúch na kvalitu života a funkčnosť organizmu, definovať populačné skupiny, ktoré sú v najvyššom riziku nevyužívania služieb v prípade prítomnosti duševných porúch.

**Predmet zákazky:**

Vykonanie epidemiologickej štúdie výskytu duševných porúch v slovenskej populácii.

**Dôvody pre realizáciu, tuzemské výskumy:**

Na Slovensku doposiaľ nie sú k dispozícii údaje o prehľade výskytu najčastejších duševných porúch v populácii dospelého obyvateľstva, ani neboli zmapované údaje o využívaní a nastavení siete starostlivosti pre ľudí s duševnými poruchami. Predchádzajúce nezávislé menšie epidemiologické štúdie priniesli informácie o výskyte najmä depresie a úzkostných porúch (EPID, EPIA, Heretik et al. 2003, Novotný et al., 2006), tieto štúdie však nemapovali duševné poruchy komplexne, boli realizované v rozličných obdobiach a od ich realizácie uplynulo takmer 20 rokov. Preskúmanie aktuálneho výskytu duševných porúch v slovenskej populácii umožní MZ SR presne identifikovať populačné skupiny, ktoré napriek príznakom duševných porúch nevyužívajú služby starostlivosti o duševné zdravie, v dôsledku čoho majú zhoršené fungovanie v spoločnosti a zhoršenú kvalitu života. Štúdia zároveň prinesie prehľad dostupnosti a využívania služieb v oblasti starostlivosti o duševné zdravie.

Zdroje, zahraničné výskumy:

Pri príprave opisu predmetu zákazky MZ SR vychádzalo z relevantných zahraničných a epidemiologických štúdií a z ich metodológie – napríklad pri aplikácii nástroja M.I.N.I., pri stanovení štandardov realizácie štúdie alebo pri určení reprezentatívnosti výberu participantov. Šlo predovšetkým o tieto práce:

* Formánek, T., Kagström, A., Cermakova, P., Csémy, L., Mladá, K., & Winkler, P. (2019). Prevalence of mental disorders and associated disability: Results from the cross-sectional CZEch mental health Study (CZEMS). *European Psychiatry*, *60*, 1–6. <https://doi.org/10.1016/j.eurpsy.2019.05.001>
* Heretik , A., Novotný, V., Pečeňák, J., & Ritomský, A. (2003). *EPID-Epidemiológia depresie na Slovensku*. Psychoprof.
* Mneimneh, Z. N., Heeringa, S. G., Lin, Y.-C., Altwaijri, Y. A., & Nishimura, R. (2020). The Saudi National Mental Health Survey: Sample design and weight development. *International*
* *Journal of Methods in Psychiatric Research*, *29*(3), e1829. <https://doi.org/10.1002/mpr.1829>
* Sheehan, D. V., Lecrubier, Y., Harnett, K., Amorim, P., Janavs, J., Weiller, E., Hergueta, T., Baker, R., & Dunbar, G. C. (1998). The Mini-International Neuropsychiatric Interview (M.I.N.I): The development and validation of a structured diagnostic psychiatric interview for DSM-IV and ICD-10. *Journal of Clinical Psychiatry*, *59*(Suppl 20), 22–33.
* Novorný, Heretik, A., Pečeňák, J., & Ritomský, A. (2006). *EPIA - Epidemiológia vybraných úzkostných porúch na Slovensku*. Psychoprof.
* Ware, J. E., Jr, & Sherbourne, C. D. (1992). The MOS 36-item short-form health survey (SF-36). I. Conceptual framework and item selection. *Medical care*, *30*(6), 473–483.
* Winkler, P., Formanek, T., Mlada, K., Kagstrom, A., Mohrova, Z., Mohr, P., & Csemy, L. (2020). Increase in prevalence of current mental disorders in the context of COVID-19: Analysis of repeated nationwide cross-sectional surveys. *Epidemiology and Psychiatric Sciences*, *29*. <https://doi.org/10.1017/S2045796020000888>.

**Cieľ predmetu zákazky:**

Cieľom predmetnej epidemiologickej štúdie bude zmapovať aktuálnu (v čase vykonania štúdie) a celoživotnú prevalenciu vybraných duševných porúch v slovenskej populácii, vyhodnotiť dopad duševných porúch na kvalitu života, identifikovať obmedzenia v liečbe týchto porúch a zhodnotiť dostupnosť a využívanie služieb starostlivosti v oblasti duševného zdravia v Slovenskej republike. Výsledky štúdie budú východiskom k plánovaniu reforiem a investícii, vytváraniu nových koncepcií, programov a plánov v oblasti starostlivosti o duševné zdravie. Štúdia bude zároveň základom pre ďalšie systematické epidemiologické skúmanie v oblasti duševných porúch na Slovensku.

**Metodologické usmernenia a minimálne štandardy potrebné pre realizáciu epidemiologickej štúdie v oblasti duševných porúch**

Výskumný nástroj

Primárnym nástrojom pre zber údajov v rámci epidemiologickej štúdie bude komplexný dotazník, pozostávajúci z piatich častí:

1. demografické údaje o respondentovi,
2. otázky o zdraví respondenta (prítomnosť chronických ochorení, iných komorbidít; konkrétne otázky budú špecifikované členmi riešiteľskej pracovnej skupiny),
3. otázky o miere funkčnosti organizmu a dopade prítomnosti duševných porúch na kvalitu života,
4. otázky o dostupnosti a využívaní služieb v oblasti duševného zdravia,
5. nástroj M.I.N.I. (štandardizovaný diagnostický dotazník na zisťovanie výskytu duševných porúch).

Výskumný súbor

Cieľovou populáciou štúdie je populácia Slovenskej republiky vo veku 18 a viac rokov. Výberový (výskumný) súbor bude pozostávať z 3100 respondentov a musí byť reprezentatívny vzhľadom k nasledujúcim demografickým kritériám – vek, pohlavie, kraj trvalého bydliska, veľkosť obce trvalého bydliska. Presné demografické premenné môžu byť ďalej špecifikované a doplnené členmi riešiteľskej pracovnej skupiny za zachovania pravidiel anonymity a ochrany osobných údajov (najnižšia úroveň organizačno-správnej jednotky, na ktorej bude štúdia aplikovaná, bude úroveň samosprávnych krajov, nakoľko pri identifikácii niektorých obcí by bolo možné potenciálne identifikovať účastníka štúdie).

Konkrétny rozsah zisťovaných údajov bude určený počas plnenia zmluvy členmi riešiteľskej pracovnej skupiny po schválení  MZ SR, v zmysle zachovania anonymity dotknutých osôb a ochrany ich osobných údajov.

Výskumný súbor musí byť diverzifikovaný, aby dostatočne reprezentoval celú slovenskú populáciu, vrátane zastúpenia menšinového obyvateľstva, preto je pri výbere respondentov potrebné zohľadniť aj faktory, ako sú etnicita a národnosť. Výber respondentov do výskumného súboru musí byť náhodný, aby bolo možné čo najlepšie splniť metodologické kritériá a reprezentatívnosť súboru podľa štandardov používaných v relevantných zahraničných epidemiologických štúdiách (napríklad <https://onlinelibrary.wiley.com/doi/full/10.1002/mpr.1829>, <https://journals.lww.com/indianjpsychiatry/Fulltext/2022/64010/Epidemiology_of_common_mental_disorders__Results.3.aspx>).

Spôsob výberu respondentov bude viacstupňový (z angl. multistage sampling), z celej dospelej populácie Slovenskej republiky. Výber respondentov a zber dát bude realizovaný profesionálnou prieskumnou agentúrou, t.j. úspešným uchádzačom tohto verejného obstarávania.

V prvom štádiu realizácie predmetu zákazky sa vyberú primárne výberové jednotky (z angl. primary sampling units, PSU) – mestá a obce. Pri ich výbere sa použije stratifikácia z hľadiska krajov a veľkostných sídiel, čo zabezpečí proporcionalitu vzorky. PSUs sú vyberané s pravdepodobnostnou proporcionalitou ich veľkosti (v angl. probability proportional to size (PPS) sampling) – pri výbere sa zohľadňuje počet dospelých obyvateľov v jednotlivých sídlach.

Minimálny počet PSU je 300. V ďalšom štádiu sa v takto vybraných sídlach následne vyberú sekundárne výberové jednotky (SSU), ktorými sú ulice. Na ulici sa určí štartovací bod a od neho sa postupuje pri výbere domácností metódou náhodnej prechádzky (z angl.random walk/route method). V domácnosti anketár následne náhodne vyberie dospelého člena, s ktorým realizuje rozhovor (jednoduchý náhodný výber zo zoznamu dospelých členov domácnosti s použitím náhodných čísel) – osobné dopytovanie (z angl. face-to-face). Maximálny počet rozhovorov na jedného anketára môže byť 50. Minimálny počet opakovaných návštev na jednej adrese, pred jej označením ako ‚nedostupná́‘, sú 3.

Veľkosť súboru bola zvolená tak, aby získané údaje boli zovšeobecniteľné na celú dospelú populáciu Slovenskej republiky, s konfidenčným intervalom 95%, s maximálnou prípustnou chybou 2% (z angl. margin of error).

Takto vybraný reprezentatívny súbor umožní aj pri najmenej často sa vyskytujúcich sledovaných duševných poruchách v populácii (predpokladaná prevalencia v populácii 1%) získať dostatočne veľký súbor údajov pre dosiahnutie výpovedných výsledkov.

Zloženie výskumného súboru musí korešpondovať s údajmi o výskyte a zastúpení požadovaných demografických parametrov v slovenskej populácii, ktoré sú dostupné prostredníctvom zisťovaní Štatistického úradu SR.

**Skúmané premenné:**

1. Prevalencia duševných porúch zisťovaná štandardizovaným dotazníkovým nástrojom M.I.N.I.
2. Demografické údaje o respondentoch:

* pohlavie,
* vek,
* vzdelanie,
* kraj trvalého bydliska,
* národnosť,
* rodinný stav,
* počet členov v domácnosti,
* príjem domácnosti za predchádzajúci rok (bez odpočítania daní).

1. Údaje o zdravotnom stave respondentov – odhalenie komorbidít, prítomnosti chronických ochorení, iných komorbidít; konkrétne otázky budú špecifikované členmi riešiteľskej pracovnej skupiny.
2. Údaje o miere funkčnosti organizmu a dopade na kvalitu života (sebaposúdenie alebo štrukturovaný rozhovor) prostredníctvom otázok formulovaných členmi riešiteľskej pracovnej skupiny .
3. Dostupnosť a využívanie služieb v oblasti duševného zdravia – aktuálne v čase vykonania štúdie a celoživotne - s cieľom identifikovať obmedzenia v liečbe („treatment gap“) v jednotlivých krajoch. Dostupnosť v liečbe zistíme otázkami, ktoré sa budú nachádzať v prvej všeobecnej časti komplexného dotazníka. Vzor otázok, ktoré budú použité v štúdii:

**Vyhľadali ste za posledných 12 mesiacov odborníka v súvislosti s Vašimi psychickými problémami?**

|  |
| --- |
| Áno |
| Nie |

**Ktorého odborníka ste v súvislosti s Vašimi psychickými problémami vyhľadali?**

|  |
| --- |
| Všeobecného lekára |
| Lekárnika |
| Iného odborníka na zdravie |
| Psychológa |
| Sociálneho pracovníka |
| Psychoterapeuta |
| Psychiatra |
| Zdravotnú sestru |
| Odborníka v telefonickej/online poradni (linke dôvery) |
| Niekoho iného, a to: |
| Neviem |

**Vyhľadali ste niekedy vo svojom  živote (nie za posledných 12 mesiacov) odborníka v súvislosti s Vašimi psychickými problémami?**

|  |
| --- |
| Áno |
| Nie |

**Ktorého odborníka ste v súvislosti s Vašimi psychickými problémami vyhľadali?**

|  |
| --- |
| Všeobecného lekára |
| Lekárnika |
| Iného odborníka na zdravie |
| Psychológa |
| Sociálneho pracovníka |
| Psychoterapeuta |
| Psychiatra |
| Zdravotnú sestru |
| Odborníka v telefonickej/online poradni (linke dôvery) |
| Niekoho iného, a to: |
| Neviem |

**Máte/mali ste niekedy v živote lekárom diagnostikovanú duševnú poruchu?**

|  |
| --- |
| Áno |
| Nie |

**Ak áno, o akú poruchu sa jedná/jednalo?**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**V ktorom roku bola diagnostikovaná Vaša duševná porucha?**

***Skúste aspoň odhadnúť.***

.....................................................................................................................................................

+ Neviem

Epidemiologická štúdia výskytu duševných porúch musí byť realizovaná prostredníctvom slovenskej verzie metódy Mini International Neuropsychiatric Interview - M.I.N.I. (Sheehan et al., 1998), ktorý je medzinárodne používaným štandardizovaným štruktúrovaným diagnostickým dotazníkom pre zisťovanie prítomnosti hlavných duševných porúch. Validačné štúdie M.I.N.I. boli uskutočnené porovnaním s komplexnejším dotazníkom CIDI (vytvorený Svetovou zdravotníckou organizáciou). Výsledky týchto štúdií ukazujú, že M.I.N.I. má podobné charakteristiky ako CIDI, ale je realizovateľný v oveľa kratšom čase.[[1]](#footnote-1)

Pre vykonanie epidemiologickej štúdie na veľkej vzorke obyvateľstva (3100 respondentov) a pre jej efektívne a pravidelné opakovanie je potrebné použitie čo najjednoduchšej dotazníkovej metódy, čo M.I.N.I. spĺňa. Rovnako dôležitá je aj možnosť porovnateľnosti výsledkov s výsledkami zo štúdií, ktoré boli získané použitím rovnakého nástroja. Pre Slovenskú republiku je zaujímavé napríklad porovnanie s Českou republikou, vzhľadom k podobným charakteristikám populácií, kde bol v populačnom prieskume taktiež použitý nástroj M.I.N.I.

Nástroj CIDI je komplexnejšia metóda, má viac prídavných modulov, ktoré však nie sú pre plánovanú slovenskú epidemiologickú štúdiu relevantné a zároveň má nástroj CIDI väčšiu časovú, finančnú a personálnu náročnosť. Výber metódy podporuje aj prehľad porovnateľných zahraničných štúdií, uvedených v časti - Zdroje, zahraničné výskumy.

V predkladanej štúdii budú použité jeho moduly uvedené v Tabuľke 1. Nástroj má formát štruktúrovaného rozhovoru, kde je prítomnosť jednotlivých porúch hodnotená cez moduly (depresia, generalizovaná úzkostná porucha, sociálna úzkosť a pod.). Rozhovor v jednotlivých moduloch vždy začína s tzv. ‚sondujúcou‘ otázkou (z ang. probe question*)*, na ktorú ak hodnotená osoba odpovedá kladne, výskumník realizuje a zadá všetky otázky v danom module. Tento postup výrazne skracuje čas administrácie.

Tabuľka č.1

**Vybrané duševné poruchy, ktoré budú sledované v epidemiologickej štúdii:**

|  |  |  |
| --- | --- | --- |
| Porucha/oblasť | Celoživotná prevalencia | Aktuálna prevalencia |
| Depresívne epizódy | X | X |
| Bipolárna porucha | X | X |
| Generalizovaná úzkostná porucha |  | X |
| Panická porucha | X | X |
| Agorafóbia |  | X |
| Sociálna fóbia |  | X |
| Obsedantno - kompulzívna porucha |  | X |
| Posttraumatická stresová porucha |  | X |
| Závislosť na alkohole |  | X |
| Mentálna anorexia |  | X |
| Mentálna bulímia |  | X |

**Požiadavky na úspešného uchádzača potrebné pre vykonanie epidemiologickej štúdie**

**Kritériá výberu uchádzačov:**

Pre účasť vo verejnom obstarávaní musí uchádzač splniť nasledujúce podmienky:

1. Uchádzač musí preukázať, že kľúčoví experti - vedúci pracovnej skupiny a zástupca vedúceho pracovnej skupiny, majú minimálne jednu praktickú skúsenosť terénneho zberu údajov, ktorá bola realizovaná metódou náhodnej prechádzky (predloží životopis, ktorého súčasťou bude zoznam predchádzajúcich prieskumov realizovaných metódou náhodnej prechádzky).

2. Úspešný uchádzač do mesiaca po nadobudnutí účinnosti zmluvy o dielo poskytne harmonogram realizácie požadovaných aktivít – implementačný protokol štúdie.

3. MZ SR požaduje od úspešného uchádzača v rámci vykonania epidemiologickej štúdie zabezpečenie nasledovných aktivít (so súvisiacimi výstupmi):

* zakúpenie licencií na využitie metódy M.I.N.I. v počte zodpovedajúcom počtu respondentov (3100),
* umožnenie účasti členov riešiteľskej pracovnej skupiny na školení anketárov – aktívne vstupujú do procesu zaškolenia k dotazníku epidemiologickej štúdie,
* zaškolenie minimálne 62 anketárov (zberačov dát) a 2 zástupcov úspešného uchádzača, predmetné školenie je povinný zrealizovať sám úspešný uchádzač. Školenia musia prebehnúť najneskôr v prvom mesiaci od momentu nadobudnutia účinnosti zmluvy o dielo. Zaškolenie jednej osoby trvá celkovo cca 2 hodiny, pričom dané osoby budú zaškolené v metóde zberu dát pomocou M.I.N.I., a doplňujúcich otázkach (demografia, o zdraví respondenta, o miere fungovania a kvalite života, o dostupnosti a využívaní služieb). Zaškolenie bude realizované v dvoch častiach – v prvej časti sa zaškolia dvaja zástupcovia prieskumnej agentúry, t.j. úspešného uchádzača tohto verejného obstarávania, ktorí budú najmä koordinovať a kontrolovať anketárov v priebehu zberu údajov, a zodpovedné osoby z riešiteľskej pracovnej skupiny, ktoré na tento účel poverí MZ SR, v online platforme držiteľa licencie dotazníkového nástroja M.I.N.I.[[2]](#footnote-2). V druhej časti sa anketári prieskumnej agentúry zaškolia vo všeobecnej časti školenia a v dotazníkovom nástroji M.I.N.I. . Zaškolené zodpovedné osoby z riešiteľskej pracovnej skupiny sa budú podieľať na školení anketárov,

Na školení k metóde M.I.N.I. budú prezentované jednotlivé moduly, ktoré pokrývajú jednotlivé poruchy (napr. depresiu, generalizovanú úzkostnú poruchu a pod.). Cieľom školenia je prejsť obsah jednotlivých modulov, vysvetliť spôsob identifikácie prítomnosti/neprítomnosti symptómu a pod. Zároveň dôjde zo strany riešiteľskej pracovnej skupiny k zameraniu sa na najčastejšie problémy pri vedení rozhovoru, potrebe klásť doplňujúce otázky a pod. Na školení sa zúčastnia všetci anketári, ktorí budú dáta zbierať. Okrem toho v rámci školenia bude anketárom predstavený spôsob, ako môžu konzultovať skórovanie problematických položiek, pokiaľ si nie sú istí. Zaškolenie zohľadní aj spôsob vedenia rozhovoru, adekvátny vzhľadom na citlivosť obsahu štúdie (výskyt príznakov duševných porúch). Anketári budú vyškolení a explicitne poučení, že sa nesmú vyjadrovať k prítomnosti, respektíve neprítomnosti psychickej poruchy na základe realizovaného rozhovoru, neinterpretovať a nehodnotiť výsledky.

Absolventi školenia získajú certifikát v zaškolení  celého dotazníka, ktorý im vystaví úspešný uchádzač. Záznam o školení s menným zoznamom vyškolených anketárov bude súčasťou priebežnej správy.

* prípravu softvéru na zber údajov. Zber dát bude prebiehať najmä formou agentúrneho zberu prostredníctvom Computer Assisted Web Interviewing (CAWI), a Computer Assisted Telephone Interviewing (CATI) prípadne iného obdobného nástroja. Je to všeobecne dostupný nástroj používaný prieskumnými agentúrami a skupinami,
* zabezpečenie materiálno-technického vybavenia a podmienok potrebných na zber dát a administráciu metód,
* pilotný zber 100 rozhovorov – kontrola zo strany členov riešiteľskej pracovnej skupiny. Kontrolu vykonajú členovia riešiteľskej pracovnej skupiny. Úspešný uchádzač dodá priebežnú správu o realizácii pilotného zberu dát ako aj databázu údajov, získanú pilotným zberom. Správa bude mať minimálny rozsah 5 normostrán v slovenskom jazyku, typ písma TNR 10, údaje budú vo formáte EXCEL alebo SAV, budú v tlačenej aj v elektronickej verzii,
* zber 3000 rozhovorov,
* klinickí pracovníci z riešiteľskej pracovnej skupiny (psychológ, psychiater) priebežne poskytnú anketárom online konzultácie pre riešenie otázok, postrehov a problémov, ktoré sa vyskytnú pri zbere údajov. Anketári pred začiatkom rozhovoru vysvetlia každému respondentovi, že rozhovor nenahrádza odbornú diagnostiku a bude mu poskytnutý materiál s kontaktmi na v jeho regióne dostupnú pomoc v oblasti duševného zdravia, ak sám cíti potrebu takejto pomoci,

každý respondent dostane od anketára pred začiatkom rozhovoru písomnú informáciu pre respondenta o zámere štúdie, o možnostiach podpory duševného zdravia, so zoznamom pracovísk, kde je v prípade potreby možnosť získať dostupnú odbornú pomoc (kontakty na psychiatrické ambulancie, nemocnice, psychologické a psychoterapeutické pracoviská, telefonické linky poskytujúce krízovú intervenciu a pod.) Zoznam pracovísk vypracujú členovia riešiteľskej pracovnej skupiny. Epidemilogickej štúdie sa môže zúčastniť iba respondent, ktorý podpísal informovaný súhlas. Každému respondentovi prináleží za zrealizovaný rozhovor vyplatenie jednorazovej odmeny zo strany úspešného uchádzača zodpovedajúcej výške jednotkovej ceny úspešného uchádzača, s ktorou kalkuloval úspešný uchádzač pri nacenení ním predloženej cenovej ponuky vo verejnom obstarávaní zodpovedajúcej jednotkovej cene položky „Odmeny pre respondentov“. Úspešný uchádzač je povinný preukázateľne poskytnúť vyplatenie jednorázovej odmeny v zmysle vyššie uvedeného respondentom a predložiť doklady preukazujúce ich vyplatenie ako neoddeliteľnú súčasť faktúr MZ SR. Dokladmi preukazujúcimi vyplatenie jednorazovej odmeny každému respondentovi za zrealizovaný rozhovor zo strany úspešného uchádzača sa rozumejú najmä:

1. menný zoznam respondentov, ktorým bola jednorazová odmena vyplatená;
2. informovaný súhlas každého respondenta, ktorého súčasťou bude aj čestné vyhlásenie respondenta, že mu bola zo strany úspešného uchádzača vyplatená jednorazová odmena, ktorá zodpovedá jednotkovej cene položky „Odmeny pre respondentov“ s ktorou kalkuloval úspešný uchádzač pri nacenení ním predloženej cenovej ponuky vo verejnom obstarávaní;

* kontrolu kvality zberu dát členmi riešiteľskej pracovnej skupiny 5% rozhovorov z 3 100 rozhovorov,
* zostavenie a zaslanie výstupnej databázy. Databáza vo formáte EXCEL alebo SAV, vrátane code book – legendy. Databáza bude obsahovať údaje všetkých premenných v administrovaných dotazníkoch, vrátane všetkých individualizovaných odpovedí. Súčasťou databázy je aj uvedené meno anketára pri každom realizovanom rozhovore,
* vypracovanie záverečnej správy o realizácii zberu údajov MZ SR,

Záverečná správa má rovnakú štruktúru ako priebežná správa. Je dôležité v nej uviesť poznámky v prípade každého konkrétneho problému počas administrácie dotazníkov, resp. problémy spojené s nejednoznačným vyhodnotením výsledkov. Správa bude mať minimálny rozsah 10 normostrán v slovenskom jazyku, typ písma TNR 10, údaje budú vo formáte EXCEL alebo SAV, budú v tlačenej aj v elektronickej verzii. Správa bude odovzdaná najneskôr 7 mesiacov od nadobudnutia účinnosti zmluvy o dielo.

**Priebežná/záverečná správa musí obsahovať:**

* základné informácie: metóda zberu údajov, dátum zberu údajov,
* informácie o populácii a parametroch populácie z hľadiska použitých stratifikačných kritérií,
* opis výberového plánu,
* opis výberovej procedúry (spôsob výberu, kroky výberu),
* štatistiky z náhodnej prechádzky (počet kontaktov, počet oslovených domácností počet odmietnutí, počet úspešných rozhovorov a pod.),
* porovnanie populačných parametrov a výberových charakteristík a  informácia o prípadnom vážení dát,
* popis štruktúry anketárov zapojených do prieskumu, záznam o školení anketárov,
* opis aplikovaných procedúr na zvýšenie zapojenia respondentov do prieskumu (contact rate, response rate),
* informáciu o nahrávaní primárnych údajov do databázy (data processing),
* informáciu o kontrole zberu údajov,
* feedback od respondentov na otázky v prieskume,
* odovzdanie priebežnej správy členom riešiteľskej pracovnej skupiny o zrealizovaní prvých 100 rozhovorov najneskôr do jedného mesiaca od vyškolenia anketárov,

Priebežná správa sa vyžaduje z dôvodu identifikovania možných problémov pri administrácii, ktoré sa môžu odstrániť v ďalšej fáze zberu dát. Priebežná správa poskytne dáta, na ktorých bude možné urobiť základné výpočty, ktoré slúžia na kontrolu. Do priebežnej správy je potrebné zahrnúť aj výsledky priebežnej kontroly administrácie (5% rozhovorov). Úspešný uchádzač odovzdá správu hneď po kompletizácii zberu údajov z rozhovorov so 100 respondentmi, najneskôr 1 mesiac od vyškolenia anketárov.

**Detailná špecifikácia na účel opisu predmetu zákazky**

1. Súčasťou opisu predmetu zákazky je: príprava zberu dát, základná pilotáž dotazníkového nástroja, prevedenie zberu dát metódou osobného dopytovania (face to face), organizácia a koordinácia zberu dát, kontrola priebehu zberu dát.

2. V štúdii budú použité výskumné nástroje vybrané členmi riešiteľskej pracovnej skupiny.

3. Výskumná vzorka musí byť vytvorená náhodným výberom (metódou náhodnej prechádzky) z dospelej populácie Slovenskej republiky. Postup pri výbere výskumnej vzorky, ktorý nespĺňa podmienku náhodnosti, nezodpovedá štandardom realizovaného medzinárodného výskumu a nebude zo strany MZ SR akceptovaný. Úspešný uchádzač zodpovedá za použitie určeného spôsobu náhodného výberu výskumnej vzorky a uvedie ho v priebežnej správe.

4. Minimálny počet primárnych výberových jednotiek/primary sampling units (PSU) (v prípade, že pôjde o náhodný stratifikovaný výber): 300

5. Maximálny počet rozhovorov na jedného anketára: 50

6. Minimálny počet skontrolovaných zrealizovaných rozhovorov: 5%. (V prípade pochybností o kvalite realizovaného rozhovoru musí byť preverená celá práca anketára).

7. Minimálny počet opakovaných návštev na jednej adrese pred jej označením ako nedostupná sú 3. Aspoň jedna z nich musí byť v čase po 18-tej hodine alebo aspoň jedna z nich cez víkend. Anketári vypĺňajú kontaktné formuláre pri každom pokuse o kontakt. Všetky pokusy o kontakt nezávisle na výsledku (non-contact, odmietnutie, rozhovor, adresa neplatná a pod.) musia byť zaznamenané v kontaktnom formulári.

8. Terénny zber údajov pozostáva z dvoch fáz – pilotný zber 100 dotazníkov musí prebehnúť do 1 mesiaca od vyškolenia anketárov vrátane odovzdania priebežnej správy, samotný zber 3000 dotazníkov musí prebehnúť do 3 mesiacov od schválenia priebežnej správy. Celkové predpokladané trvanie prieskumu je minimálne 15 týždňov, v prípade keď proces bude prebiehať bez komplikácií a  členovia riešiteľskej pracovnej skupiny schvália priebežnú správu. Terénny zber údajov nesmie trvať dlhšie ako 18 týždňov.

9. Školenia anketárov musia prebehnúť najneskôr v prvom mesiaci od nadobudnutia účinnosti zmluvy o dielo. Termínom pre odovzdanie priebežnej správy členom riešiteľskej pracovnej skupiny o zrealizovaní prvých 100 rozhovorov je jeden mesiac od vyškolenia anketárov. Členovia riešiteľskej pracovnej skupiny sa najneskôr do 10 pracovných dní od odovzdania vyjadria k priebežnej správe. Prípadné pripomienky členov riešiteľskej pracovnej skupiny musí úspešný uchádzač bezodkladne zapracovať do metód zberu údajov pre pokračovanie. Terénny zber dát prostredníctvom 3000 rozhovorov sa musí zrealizovať najneskôr do 3 mesiacov od odsúhlasenia priebežnej správy. Úspešný uchádzač odovzdá záverečnú správu do 2 týždňov po skončení zberu údajov. Epidemiologická štúdia bude realizovaná do 7 mesiacov od nadobudnutia účinnosti zmluvy o dielo.

10. Úspešný uchádzač určí zodpovedného pracovníka, ktorý bude organizovať zber dát a komunikovať o priebehu prác s MZ SR – členmi riešiteľskej pracovnej skupiny a zástupcom IZA (hlásenia o počte anketárov, aktuálnom počte realizovaných dotazníkov, počte realizovaných dotazníkov na anketára, počet odmietnutých rozhovorov, počet nezastihnutých participantov, zistené problémy so zberom dát).

11. Úspešný uchádzač umožní členom riešiteľskej pracovnej skupiny v priebehu terénneho zberu dát náhodnú kontrolu dokumentácie týkajúcej sa zberu dát a poskytovanej služby. Úspešný uchádzač zodpovedá za použitie daného spôsobu náhodného výberu výskumnej vzorky a uvedie ho v záverečnej správe, ako aj účasť na príprave anketárov a práci v teréne.

12. Úspešný uchádzač dodá objednávateľovi, najneskôr 2 týždne po skončení zberu dát, očistený dátový súbor so slovenskými popiskami vo formáte Excel/SAV – ten bude obsahovať kompletne všetky dáta z nástrojov na úrovni položiek, všetky demografické a iné údaje so základnými váhami (pohlavie, vek, vzdelanie, veľkosť sídla, kraj trvalého bydliska, národnosť, rodinný stav, počet členov v domácnosti a príjem domácnosti za predchádzajúci rok).

13. Úspešný uchádzač spolu s dátovým súborom vo formáte Excel /SAV(označené value labels, variable labels) odovzdá aj záverečnú správu, ktorej náležotisti sú špecifikované v texte.

Príloha č. 2 Návrh na plnenie kritéria

|  |  |  |  |  |  |  |
| --- | --- | --- | --- | --- | --- | --- |
| **P. č.** | **Položka /názov** | **Merná jednotka** | **Množstvo** | **Celková cena v Eur bez DPH** | **DPH v Eur** | **Celková cena v Eur s DPH** |
| 1. | Nákup licencií M.I.N.I. | licencie | 3 100 |  |  |  |
| 2. | Zaškolenie v metódach | osoby | 64 |  |  |  |
| 3. | Odmeny pre anketárov | hodiny | 6 200 |  |  |  |
| 4. | Odmeny pre respondentov | osoby | 3 100 |  |  |  |
| 5. | Zber údajov | komplexný dotazník | 3 100 |  |  |  |
| 6. | Vypracovanie priebežnej a záverečnej správy | strany | 15 |  |  |  |
| 7. | Súčet |  |  |  |  |  |

Príloha č. 3 Akceptačný protokol (vzor)

**AKCEPTAČNÝ PROTOKOL**

**(vzor)**

k Zmluve o dielo č. [●]/202[●] zo dňa [●]

Objednávateľ: **Slovenská republika** zastúpená

**Ministerstvom zdravotníctva Slovenskej republiky, Limbová 2, 837 52 Bratislava 37, Slovenská republika**

Zhotoviteľ: **[●], so sídlom [●], IČO: [●]**

**Predmet plnenia: „Epidemiologická štúdia výskytu duševných porúch v slovenskej populácii“**

Akceptačný protokol o poskytnutom plnení (ďalej len „Akceptačný protokol“) sa vzťahuje na plnenie uskutočnené na základe Zmluvy o dielo č. [●]/202[●] zo dňa [●] uzatvorenej podľa § § 536 a nasl. zákona č. 513/1991 Zb. Obchodný zákonník v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov medzi Ministerstvom zdravotníctva Slovenskej republiky a Zhotoviteľom (ďalej len „Zmluva“).

Týmto Akceptačným protokolom Objednávateľ potvrdzuje akceptáciu Diela, nakoľko neboli zistené žiadne zjavné vady a nedorobky Diela (nesúlad vykonaného Diela so Zmluvou, ktoré môže Objednávateľ v čase akceptácie zistiť) predloženého Zhotoviteľom Objednávateľovi na základe Protokolu o odovzdaní a prevzatí Diela zo dňa [●] na akceptačné konanie.

Predmet plnenia v zmysle Článku II Zmluvy: „**Epidemiologická štúdia výskytu duševných porúch v slovenskej populácii**“ bol Objednávateľom akceptovaný v rozsahu špecifikovanom v prílohe tohto Akceptačného protokolu - Súpis skutočne poskytnutého plnenia zo dňa [●]

Predmet plnenia **bol / nebol**\* odovzdaný riadne v požadovanej kvalite v súlade s ustanovením Článku II Zmluvy.

Predmet plnenia **bol / nebol\*** odovzdaný **včas / s omeškaním\***.

Podpisom tohto Akceptačného protokolu Objednávateľ potvrdzuje, že predmet plnenia **je / nie** **je**\* v súlade s jeho požiadavkami a je **akceptovaný / neakceptovaný**\*.

Akceptačný protokol tvorí prílohu faktúry.

V Bratislave, dňa ..................

Za Objednávateľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[●]

*oprávnená osoba*

Príloha: Súpis skutočne poskytnutého plnenia zo dňa [●]

Príloha č. 4 Zoznam subdodávateľov (s výnimkou subdodávateľov tovarov)

|  |  |  |  |  |  |
| --- | --- | --- | --- | --- | --- |
| P. č. | Meno a priezvisko/Obchodné meno a adresa pobytu/sídlo subdodávateľa | IČO alebo dátum narodenia, ak nebolo pridelené IČO | % podiel plnenia na Zmluve | Predmet subdodávok | Osoba oprávnená konať za subdodávateľa - meno a priezvisko, adresa pobytu, dátum narodenia. |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

Príloha č. 5 Zoznam kľúčových expertov a znenie podmienok účasti podľa § 34 ods. 1 písm. g) zákona o verejnom obstarávaní

|  |  |  |  |
| --- | --- | --- | --- |
| Kľúčový expert č. | Kľúčová pozícia experta | Meno | Priezvisko |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |

1. <https://harmresearch.org/mini-international-neuropsychiatric-interview-mini/#About%20the%20MINI> [↑](#footnote-ref-1)
2. https://harmresearch.org/mini-international-neuropsychiatric-interview-mini/#Training%20for%20the%20MINI%20/%20MINI%20Kid [↑](#footnote-ref-2)